Document ID: 32007R0249

KOMISSION ASETUS (EY) N:o 249/2007,
annettu 8 päivänä maaliskuuta 2007,
siipikarjanlihaa ja tiettyjä muita maataloustuotteita koskevien yhteisön tariffikiintiöiden avaamisesta ja hallinnosta annetussa neuvoston asetuksessa (EY) N:o 774/94 säädetyn tuontijärjestelmän soveltamista koskevista yksityiskohtaisista säännöistä siipikarjanliha-alalla annetun asetuksen (EY) N:o 1431/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75 (1) ja erityisesti sen 6 artiklan 1 kohdan,
ottaa huomioon tiettyjen korkealaatuisten naudanlihaa, sianlihaa, siipikarjanlihaa, vehnää sekä vehnän ja rukiin sekaviljaa ja leseitä, lesejauhoja ja muita jätetuotteita koskevien yhteisön tariffikiintiöiden avaamisesta ja hallinnasta 29 päivänä maaliskuuta 1994 annetun neuvoston asetuksen (EY) N:o 774/94 (2) ja erityisesti sen 7 artiklan,
sekä katsoo seuraavaa:
(1)
Komission asetuksen (EY) N:o 1431/94 (3) liitteessä I säädetty ryhmän numero 1 tariffikiintiö, jonka järjestysnumero on 09.4410 ja joka koskee CN-koodeja 0207 14 10, 0207 14 50 ja 0207 14 70 (jäädytetyt kananpalat), on myönnetty erityisesti Brasilialle.
(2)
Vuoden 1994 tullitariffeja ja kauppaa koskevan yleissopimuksen (GATT-sopimus) XXIV artiklan 6 kohdan ja XXVIII artiklan mukaisessa Euroopan yhteisön ja Brasilian välillä kirjeenvaihtona tehdyssä sopimuksessa, joka hyväksyttiin neuvoston päätöksellä 2006/963/EY (4), määrätään siipikarjanlihan vuotuisesta tuontitariffikiintiöstä, jossa 2 332 tonnia tiettyjä jäädytettyjä kanapaloja (CN-koodit 0207 14 10, 0207 14 50 ja 0207 14 70) tuodaan tullitta.
(3)
Tämä määrä olisi lisättävä ryhmän numero 1 kiintiöön.
(4)
Sen vuoksi asetusta (EY) N:o 1431/94 olisi muutettava.
(5)
Tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1431/94 liite I tämän asetuksen liitteenä olevalla tekstillä.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä maaliskuuta 2007.

Labels: 3
17
6